Case ID: 1203632
Sentence 16: Apellyasiya şikayətinin dəlilləri və işdə iştirak edən şəxslərin izahatı: Məhkəmə kollegiyasının iclasında izahat vermiş cavabdehin nümayəndəsi X3 apellyasiya şikayətini müdafiə edərək izahatında göstərmişdir ki, İddiaçı iddia tələbini onunla əsaslandırmışdır ki, keçmiş Bakı şəhər İcraiyyə Komitəsinin Bağlar Təsərrüfatı Tresitinin xx xxxx 1973-cü il tarixli, 17893 saylı müqaviləsi ilə Bakı şəhəri, Sabunçu rayonu, Ləhiş bağlar massivində 0,25 hektar torpaq sahəsindən ibarət olan 1995 saylı bağ sahəsi mərhum nənəsi Həlimə Mütəlib qızının icarəsinə verilmişdir.İddiaçı müvafiq bağ sahəsinə çıxarış almaq məqsədilə 1 saylı Bakı Ərazi idarəsinə xx.xx.2019-cu il tarixdə poçt vasitəsilə müraciət etmişdir.Aparılmış araşdırmalar nəticəsində məlum olmuşdur ki, Bakı şəhəri, Sabunçu rayonu, Ləhiş bağlar sahəsində yerləşən 1995 nömrəli bağ sahəsinin icarəyə verilməsinə dair Həlimə Mütəlib qızının adına 17893 nömrəli müqaviləvə müqavilənin qovluğu İdarənin arxivində aşkar edilməmişdir.